Реал Мадрид срещу Ливърпул в спор за европейската клубна корона

Малко преди футболните фенове да насочат вниманието си към световното първенство в Русия, предстои заключителната фаза на европейския клубен футбол, а именно финалът на Шампионска лига. До него достигнаха Реал Мадрид и Ливърпул, които са два от най-атакуващите отбори в надпреварата, така че със сигурност ни очаква страхотен сблъсък.

Преките мачове помежду им

За последен път двата тима се срещнаха отново в Шампионска лига през 2014 година, като тогава още в груповата фаза, Реал Мадрид на два пъти успя да се поздрави с крайния успех с победи от по 1:0 и 0:3. Пет години по-рано съдбата отново ги бе срещнала, но този път на елиминационна фаза, като Мърсисайдци успяха да стигнат до победата и в двата двубоя.

Без проблеми с отсъстващи за Реал Мадрид

Зинедин Зидан няма никакви проблеми с отсъстващи играчи, така че ще може да разчита на пълния потенциал на тима си. За Ливърпул Джеймс Милнър и Емре Джан вече възобновиха тренировки с отбора след като излекуваха травмите си, но едва ли ще попаднат в стартовия състав. Иначе поради контузии, аут за срещата са Джо Гомес, Жоел Матип, както и Алекс Окслейд-Чембърлейн.

Реал вече отстраниха шампионите на Франция, Италия и Германия

Този сезон в Шампионска лига Реал Мадрид определено имаха тежък жребий. Те първо трябваше да излязат от група с Тотнъм и Борусия Дротмунд, а след което последователно отстраниха шампионите на Франция, Италия и Германия. Кралският клуб е на трети пореден финал в турнира и има възможност да постигне невиждания успех от три поредни купи на Европа. Това, че тимът няма да играе на собствения си стадион очевидно няма да е пречка, тъй като те спечелиха последните си три гостувания на ПСЖ, Ювентус и Байерн Мюнхен.

Реал Мадрид спечелиха само три от последните си осем мача в Ла Лига

Реал завършиха Примера дивисион на трето място, като в последните седмици тимът определено не си даваше много зор, след като шансовете за титла вече бяха изгубени. Те завършиха сезона с равенство срещу Виляреал, а в последните си осем шампионатни двубоя постигнаха само три успеха. Белият балет обаче вече показа, че представянето им в Ла Лига не съответства на това в Шампионска лига, така че не може да се каже, че тимът не е в добра форма.

Представяне на Ливърпул във Висшата лига

Буквално до последния кръг в английската Висша лига не се знаеше каква ще бъде съдбата на Ливърпул, които в крайна сметка завършиха на четвърто място в подреждането и отново успяха да си осигурят място в Шампионска лига, спечелвайки последния си мач с Брайтън, което е и единствената им победа в последните им четири шампионатни двубоя.

Ливърпул имат една загуба в последните си 16 мача в Шампионска лига

В последния си мач до този момент в Шампионска лига отборът на Ливърпул допусна и първата си загуба за тази кампания, като замалко да бъдат отстранени от италианския Рома. Мърсисайдци обаче продължиха напред, оставяйки зад гърба си още и отборите на Манчестър Сити и Порто. Вече 16 поредни срещи в турнира, червените имат само една загуба.

Мнението на букмейкърите

Букмейкърите дават леко предимство за отбора на Реал Мадрид, но ако се колебаете относно това, кой ще победи, то може да пробвате един привидно по-сигурен залог, като например за отбелязани общо над 2.5 гола в срещата. Последните девет двубоя в Шампионска лига за Реал Мадрид завършиха с над 2.5 гола, а същото важи и за девет от последните десет срещи за Ливърпул.